stanford-oval/wikipedia huggingface dataset:
גמישות יתר
תסמינים

אנשים הסובלים מגמישות יתר מפתחים לעיתים בעיות נוספות עקב א-יציבות של המפרקים, כגון:
נקעים, דלקות גידים, דלקת האמתחת.
כאבי פרקים.
התפתחות מוקדמת של דלקת מפרקים ניוונית (בסביבות גיל ההתבגרות).
פריקה חלקית או מלאה של מפרק, בדרך כלל כתף או ברך.
כאבי ברכיים.
עייפות, גם לאחר פעילות גופנית קצרה.
כאבי גב או פריצות דיסק.
רגישות לצליפת שוט.
יכולת "לנעול אצבעות".
עמידות גבוהה למשככי כאבים.
"כאבי גדילה" המתוארים אצל ילדים בשעות אחר הצהריים המאוחרות או לילה.
גורמים

גמישות יתר היא תוצאה של אחת או יותר מהסיבות הבאות:
קצה א-נורמלי של אחת או יותר מהעצמות במפרקים.
קולגן סוג 1 או רקמות חיבור אחרות פגומות (כמו גם בתסמונת אהלרס-דנלוס ותסמונת מרפן) הגורמים לרצועות, שרירים וגידים מוחלשים. אותו מום גם גורם לעצמות מוחלשות, העלולות לגרום לאוסטיאופורוזיס ולשברים.
תפיסה משותפת לא תקינה (יכולת לקויה באיתור חלקי גוף בחלל או מעקב אחר מפרק מורחב).
הפרעות אלה גורמות ללחץ מפרקים לא תקין, הגורם להתבלות המפרקים ולדלקת מפרקים ניוונית.
המום נוטה להיות תורשתי, דבר המצביע על בסיס גנטי של לפחות מספר צורות של גמישות יתר. המונח מפרק כפול משמש לעיתים קרובות לתיאור גמישות יתר.
רוב האנשים בעלתי גמישות היתר אינם סובלים מסימפטומים אחרים. לכ-5% מהאוכלוסייה הבריאה ישנו מפרק אחד לפחות או יותר אשר גמיש יתר על המידה. עם זאת, אנשים הסובלים מגמישות יתר כפופים כנגד קשיים רבים. לדוגמה, המפרקים שלהם עשויים להיפגע בקלות, לנטות יותר כדי להשלים את פריקה בשל יציבות מפרק חלשה ועשויים לפתח בעיות עייפות שרירים (משמע השרירים צריכים להתאמץ יותר כדי לפצות על חולשה ברצועות תומכות המפרקים). גמישות יתר יכולה להוביל לכאב כרוני ואף נכות במקרים חמורים. מוזיקאיים עם אצבעות בעלות גמישות יתר עלולים להיתקל בקשיים כאשר האצבעות נכנסות למצב של נעילת האצבע. כמו כן להפך, הם עשויים להציג יכולות מעולה בשל טווח מוגבר של התנועה שלהם באצבעות, כגון ניגון בכינור, צ'לו ופסנתר.
גמישות יתר עלולה להיות סימפטומטית למצב רפואי קשה, כגון תסמונת סטיקלר, תסמונת אהלר-דנלוס, תסמונת מרפן, תסמונת לואיס-דיטס, דלקת מפרקים שגרונית, פרכת, זאבת, פוליו, תסמונת מורקיו, דיסוסטיס קליידוקראלי או מיוטוניה קונגניטה.
בדרך כלל גמישות יתר נקשרת לתסמונת התשישות הכרונית ופיברומיאלגיה. גמישות יתר עלולה לגרום לטראומה פיזית, בדרך כלל בצורה של פריקת מפרק, פריקה חלקית של מפרק, חוסר יציבות המפרק, נקעים, וכו'. מצב זה גורם לעיתים קרובות לטראומה פיזית או רגשית, והם גורמים אפשריים למצבים כגון פיברומיאלגיה.
נשים הסובלות מגמישות יתר עלולות להיתקל בקשיים מסוימים בעת ההיריון. במהלך ההריון, הגוף משחרר הורמונים מסוימים המשנים את הפיזיולוגיה של הרצועות, המקלים את המתיחה הנדרשת כדי להתאים את גדילת העובר, כמו גם את תהליך הלידה. השילוב של גמישות יתר וחגורת האגן הקשורים להריון יכול להיות מתיש במהלכו. אישה הרה עם מפרקים בעלי גמישות יתר תהיה לעיתים קרובות תחת כאב משמעותי של השרירים המפרקים עקב ההסתגלות להריון. כאב לעיתים קרובות מונע מנשים כאלה עמידה או הליכה במהלך ההריון. החולה ההרה עלול להיאלץ להשתמש בסיר או בכיסא גלגלים במהלך ההיריון ועלולות לחוות נכות קבועה.
הסימפטומים של גמישות יתר כוללים כאב עמום אבל אינטנסיבי סביב הברך, מפרקי הקרסול וכפות הרגליים. הכאב ואי הנוחות המשפיעים על חלקי הגוף האלה ניתן להקל על ידי שימוש באביזר תמיכה מותאמים אישית.
גורמים > סוגי תסמונות

גמישות יתר כוללת בדרך כלל תסמינים אחרים, כגון כאבי שרירים וכאבי פרקים. היא שכיחה יחסית בקרב ילדים ומופיעה יותר אצל נשים יותר מאשר גברים.
כרגע ידוע על ארבעה גורמים עיקריים:
צורת הקצוות של העצמות - לחלק מהמפרקים יש בדרך כלל מגוון רחב של תנועות, כגון הכתף והירך, אשר שניהם מפרקים כדוריים. אם מבנה שקע מפרק העצמות רדוד יותר מהרגיל, יתאפשר טווח תנועה גדול יחסית. אם השקע רדוד במיוחד, המפרק עלול להתפרק בקלות.
מחסור בחלבונים או בעיות הורמונליות - רצועות מורכבות מכמה סוגים של סיבי חלבון. חלבונים אלה כוללים אלסטין, אשר נותן גמישות שעשויה להיות שונה אצל אנשים מסוימים. הורמוני המין הנשי משנים את חלבוני הקולגן. נשים בדרך כלל יותר גמישות יותר לפני וסת, ואף יותר מכך בשלבים האחרונים של ההיריון, בגלל הורמון שנקרא רלקסין המאפשר לאגן להתרחב כך שראש התינוק יוכל לעבור. גמישות יתר נבדלת על ידי גזע, אשר עשוי לשקף הבדלים במבנה חלבון קולגן. לאנשים מתת היבשת ההודית, למשל, יש לעיתים קרובות ידיים גמישות יותר מהגזע הלבן.
טונוס שרירים - כיווץ השרירים נשלט על ידי מערכת העצבים, ומשפיע על טווח התנועה. טכניקות מיוחדות יכולות לשנות את טונוס השרירים ולהגביר את הגמישות. יוגה, למשל, יכולה לעזור להרגיע את השרירים ולהפוך את המפרקים יותר גמישים. יוגה אינה מומלצת על ידי רוב אנשי מקצוע רפואיים עבור אנשים עם תסמונת היפרמונביליות בשל הסבירות של נזק למפרקים. מתעמלים וספורטאים יכולים לפעמים לרכוש גמישות יתר במפרקים מסוימים באמצעות פעילות.
פרופריוספציה - יכולת מופרזת לזהות מפרק/מיקום גוף מדויק עם עיניים עצומות, עלולה להוביל למתיחת יתר על המידה ומפרקים היפרמוביליים.
גמישות יתר יכולה גם להיגרם על ידי הפרעות ברקמת חיבור, כגון תסמונת אהלרס-דנלוס ותסמונת מרפן. גמישות יתר היא סימפטום נפוץ עבור שניהם. לתסמונת אהלרס-דנלוס יש תת-סוגים רבים; רובם כוללים גמישות יתר במידה מסוימת. כאשר גמישות יתר היא הסימפטום הראשי, אז תסמונת אהלרס-דנלוס/גמישות יתר הוא סוג סביר. אנשים עם תסמונת אהלרס-דנלוס וגמישות יתר סובלים מפריקות מלאות או חלקיות תכופות, עם או בלי טראומה, לעיתים באופן ספונטני. בדרך כלל, גמישות יתר נקבע על ידי אנשי מקצוע רפואיים כדבר לא משמעותי.
אבחון

גמישות יתר חולקת תסמינים עם עוד מחלות כגון תסמונת מרפן, תסמונת אהלרס-דנלוס ופרכת. מומחים בהפרעות רקמות חיבור הסכימו כי צורות חמורות של תסמונת היפרמוביליות וצורות מתונות של תסמונת אהלר-דנלוס הן סוג היפר-ניידות של אותה הפרעה.
היפרמוביליות כללית היא תכונה נפוצה בכל אותן הפרעות רקמות חיבור תורשתיות ותכונות אחרות רבות חופפות, אבל לעיתים קרובות התכונות הקיימות אינן מאפשרות הבחנה של הפרעות אלה. דפוס הירושה של תסמונת אהלר-דנלוס משתנה לפי סוג. ארתרוכלזיה, קלאסי, היפרמוביליות וצורות כלי הדם בדרך כלל יש דפוס אוטוזומלי (כרומוזומי אך אינו קשור לכרומוזום מין) דומיננטי של ירושה. ירושה דומיננטית אוטוזומלית מתרחשת כאשר עותק אחד של גן בכל תא מספיק כדי לגרום להפרעה. במקרים מסוימים, אדם מושפע יורש את המוטציה מהורה אחד מושפע. מקרים אחרים נובעים ממוטציות גנטיות חדשות (לא רציף). מקרים כאלה יכולים להתרחש אצל אנשים ללא היסטוריה של ההפרעה במשפחה שלהם.
אבחון > סולם בייטון

החל מיולי 2000, אבחון של גמישות יתר נעשה בסולם בייטון. גמישות יתר מאובחנת בנוכחות שני קריטריונים מרכזיים, אחד משמעותי ושני קריטריונים קלים, או ארבעה קריטריונים קלים. הקריטריונים הם:
אבחון > סולם בייטון > קריטריונים מרכזיים

ציון של 4 מתוך 9 או יותר בסולם בייטון.
כאבי פרקים במשך יותר משלושה חודשים בארבעה מפרקים או יותר.
אבחון > סולם בייטון > קריטריונים משניים

ציון של 1, 2 או 3 מתוך 9 (0, 1, 2 או 3 אם מעל גיל 50).
כאב מרפקים (3 חודשים) במפרק אחד או שלושה או כאבי גב (פחות מ-3 חודשים), ספונדילוזיס, ספונדילוליזיס או ספונדיוליזהזה.
פריקה מלאה או חלקית מיותר ממפרק אחד/פריקה מלאה או חלקית במפרק אחד יותר ממקרה בודד.
שיגרון קל בפחות משלושה נגעים (כגון דלקת הכסת).
עור א-נורמלי: עור דק ועוד.
סימני עיניים: צניחת עפעפיים, קוצר ראייה או נטיות אנטימונגולואדיות (פלפברל).
דליות ורידים, בקע, צניחת רחם/פי טבעת.
אבחון > סולם בייטון

סולם בייטון הוא גרסה ערוכה של שיטת הציון של קרטר/וילקינסון ששימש במשך שנים רבות כאינדיקציה של היפרמוביליות שכיחה. אנשי מקצוע רפואיים שינו את הפרשנויות שלהם על התוצאות; חלק מקבלים ציון נמוך כגון 1 מתוך 9 וחלק 4 מתוך 9 כאיבחון של גמישות יתר. לכן, שיטת קרטר-וילקנסון שולבה, עם הנחיות ברורות יותר, לתוך סולם בייטון. סולם בייטון נמדד על ידי הוספת נקודה אחת עבור כל אחד מהבאים:
לגעת עם כל שטח הפנים של כף היד ברצפה תוך שמירה על ברכיים ישרות.
ברך ימין עוברת מקשיתה אחורה.
ברך שמאל עוברת מקשיתה אחורה.
מרפק ימין מקשית אחורה.
מרפק שמאל מקשית אחורה.
אגודל ימין נוגע באמה.
אגודל שמאל נוגע באמה.
זרת ימין עוברת את ה-90 מעלות במתיחה אחורית.
זרת שמאל עוברת את ה-90 מעלות במתיחה אחורית.
טיפול > טיפול גופני

חשוב כי אנשים בעלי גמישות יתר יישארו בכושר, אפילו יותר מאשר האדם הממוצע כדי למנוע פציעות חוזרות. פעילות גופנית קבועה ופעילות גופנית אשר מפוקחת על ידי רופא ומטפל פיזי, יכולה להקטין את הסימפטומים משום ששרירים חזקים מגבירים את יציבות המפרק הדינמי.
טיפול בחום ובקור יכול לעזור באופן זמני להקלה בכאבי המפרקים והשרירים הכואבים, אך אינו מטפל בבעיות היסוד.
טיפול > תרופות

תרופות אינן הטיפול העיקרי עבור גמישות יתר, אבל יכולות לשמש כטיפול תומך עבור כאב במפרקים. נוגדי דלקת שאינם סטרואידים (NSAIDs) הם המומלצים העיקריים. התרופות אינן מומלצות לטיפול ראשוני או ארוך טווח ומוגדרות לשימוש לטווח קצר לאחר פציעה חריפה.
דזה-סה

דיוקן של דְזְה-סְה מן הספר "פרוטומות של הקדושים שבחכמי העבר" (至聖先賢半身像) השמור במוזיאון הארמון הלאומי
דְזְה-סְה (בסינית מסורתית ובסינית מפושטת: 子思, בפין-יין: zǐ sī;‏ 481 – 402 לפנה"ס) היה פילוסוף קונפוציאני ממדינת לו של תחילת תקופת המדינות הלוחמות. הוא היה נכדו של קונפוציוס, ומורהו (או מורה מורהו) של מנציוס.
ביוגרפיה

דזה-סה היה נכדו היחיד של קונפוציוס, ובנו של קוֹנְג לִי (孔鯉) הקרוי גם קוֹנְג בָּוֹיוּ' (孔伯魚). שמו האמיתי היה קוֹנְג גִ'י (孔伋), ודְזְה-סְה היה הכינוי שלו. הוא נולד מעט אחרי מותו של סבו, ולמד אצל דְזֶנְג דְזְה, תלמידו של קונפוציוס. הוא גם שימש בשירותו של הדוכס מוּ (穆公) ממדינת לוּ. על פי המסורת הוא היה מורהו של מנציוס, אולם על פי התיארוכים נפטר 30 שנה לפני שמנציוס נולד, כך שכנראה היה מורו של שְׁה שְׁווֹ (世碩) שהיה בעצמו מורו של מנציוס.
תורתו

בדומה לאריסטו, דזה-סה מעלה על נס את דרך האמצע על פני קיצוניות כזו או אחרת.. בתורתו הוא ממשיך את האבחנה של סבו בין ידיעה להשערה, ומעמיק באיבחון היחסיות של הידע האנושי על העולם. הוא הרבה לנתח פעולות, וטען שחכמים שמודעים לחובתם המוסרית והאינטלקטואלי מסוגלים להעתיק לתוכם את המציאות העולמית. על פי המלומד בן המאה ה-19 חְוָאנְג יִיג'וֹאוּ (黃以周), יש לתורתו מספר קוי דמיון משותפים עם עקרונות המופיעים בחוואי נאן דזה.
בדומה למנציוס, גם דזה-סה היה אחד מהפילוסופים שספגו ביקורת מצד ש'ו'ן דזה במאמרו "נגד תריסר המאסטרים", כאשר במוקד הביקורת עומדת תורת "חמש הדרכים". על פי המלומד גָ'אנְג בִּינְגְלִין (章炳麟), בן המאה ה-19, ניסה דזה-סה לשלב בתורה הקונפוציאנית עקרונות נומרולוגיים. הפרופסור לִי שׂוֵּ'צִ'ין (李学勤) טוען כי מגמה זו הייתה בהשפעת הטקסט "התוכנית הגדולה" (洪範) שכיום משמש פרק ב"קלאסיקה של המסמכים".
הקרבה האידאולוגית של דזה-סה למנציוס יצרה במהלך ההיסטוריה תפיסה של שניהם כבני אסכולה אחת, תחת השם "אסכולת סְה-מֶנְג".
יצירותיו

המפורסמת ביצירותיו היא "דרך האמצע וקיומה", ששובצה כפרק בקלאסיקה של הטקסים, ואותה מייחס לו סה-מה צ'יין, אם כי הייחוס מעולם לא הוכח. בנוסף מיוחסים לו גם פרקים 30, 32 ו-33 בקלאסיקה של הטקסים: "רשומות הסכרים", "רשומות הדוגמה" ו"הגלימות השחורות". בעבר היה קיים אוסף בשם "החכם דְזְה-סְה" (子思子), אולם הוא אבד ברבות השנים.
מיוחס לו ספר שנקרא, בדומה לפרק מן הקלאסיקה של המסמכים, "התוכנית הגדולה" (洪範). בתקופת שושלת סונג הרכיב וָאנְג גְ'ווֹ (汪晫) עותק של הספר, אולם אמינותו הוטלה בספק. במאה ה-19 יצר המלומד חְוָאנְג יִיג'וֹאוּ (黃以周) עותק אמין יותר על סמך ציטוטים מכתביו של שֶׁן יְוֵּ'ה (沈約) בן המאה ה-5-6.
פולחן

דזה-סה נחשב לאחד מארבעת החכמים של הקונפוציאניזם, ביחד עם יֵן חְווֵי, דְזֶנְג דְזְה ומנציוס. בתקופתשושלת סונג העניק לו הקיסר חווידזונג תואר כבוד: "מרקיז אגם יִי". בתקופת שושלת יואן כיבד אותו הקיסר וֶנְדְזונְג בתואר "הדוכס החכם המספר של מדינת יִי". ובתקופת שושלת מינג קיצר הקיסר שְׁה-דְזונְג את תוארו ל"הדוכס החכם המספר". בעקבות כך זכה לכינוי "החכם המספר", כאשר "המספר" מתייחס לתפקידו כמי שהעביר את המורשת הקונפוציאנית ושימר אותה.
מאחר שצאצאיו של דזה-סה הם שהחזיקו במשרה המסורתית של צאצאי קונפוציוס, לא נוצרה משרה נוספת לצאצאי דזה-סה, וכתחליף נדרשו צאצאיו להגיש שני קורבנות לאבותיהם, על ידי האח הבכור המחזיק במשרה, ועל ידי האח השני. אם האח הבכור היה בן יחיד, הוא עצמו נדרש להקריב פעמיים.
הערות שוליים

↑  Ames, Roger T.; Hall, David L. (2001). Focusing the Familiar: A Translation and Philosophical Interpretation of the Zhongyong. University of Hawaii Press. p. 132. ISBN 9780824824600.
↑  曹峰, 思孟學派的建構與解構 ——評梁濤《郭店竹簡與思孟學派》."Archived copy". אורכב מ-המקור ב-13 בדצמבר 2013. נבדק ב-22 באוגוסט 2013. {{cite web}}:  (עזרה);  (עזרה), n.1.
↑  הסינולוג פרנסואה ג'וליאן מדגיש הבדלים בין תורות האמצע של דזה-סה ושל אריסטו במאמרו Zhong Yong ou la Régulation à usage ordinaire, éd. François Jullien, Paris, Imprimerie Nationale, coll. « La Salamandre », 1993, p. 53.
1 2  曹峰, 思孟學派的建構與解構 ——評梁濤《郭店竹簡與思孟學派》 (אורכב 13.12.2013 בארכיון Wayback Machine)
↑  Li Xueqin, 帛书《五行》与《尚书·洪范》.
| --- | --- |
בקרת זהויות :  NLI: 987007279336805171  BnF: cb12313847r (data)  ISNI: 0000 0000 6304 7376  LCCN: n84164483  NKC: jo2015880241  NLA: 36731986  NLK: KAC201000677  NTA: 151176175  SUDOC: 03203069X  Trove: 1439792  VIAF: 4998847   WorldCat (עם VIAF): 4998847
ענבר חצרוני

| --- | --- |

 לידה:  10 בפברואר 1989 (בת 36) חיפה, ישראל 
 מוקד פעילות:  ישראל 
 מקום לימודים:  רימון בית ספר למוסיקה
 סוגה:  רוק אלטרנטיבי/אינדי רוק/אינדי פולק
 שפה מועדפת:  עברית 
 כלי נגינה:  גיטרה
 
ענבר חצרוני (נולדה ב-10 בפברואר 1989) היא מוזיקאית, זמרת, יוצרת ופעילה חברתית ישראלית.
ביוגרפיה

חצרוני נולדה וגדלה בשכונת אחוזת שמואל בחיפה. למדה לנגן על כלי נגינה שונים בילדותה, לרבות פסנתר וגיטרה. בצבא שירתה כמש"קית קישור בחיל הרפואה.
לאחר סיום שירותה הצבאי, החלה בשנת 2011 את לימודיה בבית הספר למוזיקה, רימון. במסגרת הלימודים השתתפה בפרויקטים רבים וביניהם מופע "לשיר שירה" בהפקתו והנחייתו של ערן צור ואירית סלע.
בשנת 2014 הוציאה את אלבומה הראשון "רוח אנושית" דרך פרויקט הדסטארט. בשנת 2020 הוציאה חצרוני את אלבומה השני, "Home Inside".
בשנת 2021 יצרה מיזם חברתי הדואג לרווחתם של חסרי בית, בשם "העץ הנדיב", הפועל על בסיס התנדבות, ודואג לחלוקת מזון, ביגוד, שמיכות ועוד עבור דרי הרחוב.
בשנת 2022 הוציאה חצרוני את אלבומה השלישי, "הטבע שלך", אלבום קונספטואלי המוקדש להעצמה נשית. באלבום בין היתר ביצעה עיבוד מחדש מקורי ויוצא דופן ללהיט של קרן אן (I'm not going anywhere) אותו תרגמה ענבר לשפה העברית באופן חופשי, ועיבוד חדש לשירה של קורין אלאל- 'שיר לשירה' שכתב יהונתן גפן והלחינה קורין אלאל. את האלבום ביצעה חצרוני בתוכנית של יואב קוטנר בגלגלצ.
בשנת 2024 עובדת חצרוני על אלבום חדש בשם "כוכבים בלתי נראים" עם המפיק צח דרורי. שיר בשם "כוכב קטן" מתוך האלבום נכנס לפלייליסט של גלגלצ, ולרשימת 50 השירים הישראלים המובילים בספוטיפיי. לאחר אירועי ה-7 באוקטובר הפיקה סרט דוקומנטרי עצמאי בשם "נשות הברזל", העוסק בנשות המילואימניקים במלחמה. באוגוסט 2024, הוציאה חצרוני שיר ביחד ובשיתוף משפחות החטופים, בשם ״הגיע הזמן לחזור הביתה״.
דיסקוגרפיה

2014 רוח אנושית
Home Inside 2020
2022 הטבע שלך
הערות שוליים

↑  יעקב בר-און, ‏גאות ושפל: ענבר חצרוני בסינגל ראשון מתוך אלבום חדש, באתר מעריב אונליין, 11 ביולי 2022
↑  מחזור 2011, באתר בית ספר למוסיקה רימון
↑  Dan Ziv Software Solutions- www.danziv.net, פטיפון - רימון - מופע, באתר פטיפון
↑  רוח אנושית - הקלטות איפי, באתר headstart.co.il
↑  עמי פרידמן וענת טייכר, ד"ש מ"זינזאנה": כל הצלילים החדשים של השבוע, באתר ynet, 20 בספטמבר 2016
↑  "מתוך המשבר שעברתי זימנתי לעצמי אהבה", באתר און לייף, ‏2022-01-26
↑  INBAR ענבר חצרוני (2016-09-06), ענבר חצרוני | 88 FM | שידור ישיר ברדיו, נבדק ב-2024-06-25
↑  עצומה - העץ הנדיב- סוף לאדישות- למען דרי הרחוב, באתר עצומה
↑  נעמה שחר, ‏"הוא סיפר שאין לו איפה לישון, הצעתי לעזור לו. לא חשבתי שיש סכנה", באתר ‏מאקו‏, 4 בספטמבר 2022
1 2  שחר בנימיני, "היה ממש קשה לשמוע את הדברים האלה": סרט מלחמה כזה עוד לא ראיתן, באתר סרט מלחמה כמו של ענבר חצרוני עוד לא ראיתן | מגזין את, ‏2024-01-07
↑  הטבע שלך, 2022-11-20, נבדק ב-2024-06-25
↑  103FM - ענבר חצרוני, באתר 103fm.maariv.co.il
↑  INBAR ענבר חצרוני (2022-07-10), גאות ושפל • ענבר חצרוני | תרגום חופשי ל-Im not going anywhere - Keren Ann • מתוך אלבום העצמה נשית •, נבדק ב-2024-06-25
↑  הג'אם עם ענבר חצרוני וטדי נגוסה, באתר glz.co.il, ‏12-1-2023
↑  גלגלצ, הערוץ הרשמי (2023-01-12), הג'אם של קוטנר - ענבר חצרוני, נבדק ב-2024-06-25
↑  אלבום חברתי - ענבר חצרוני 💜, באתר headstart.co.il
↑  דנה יצחק עם מחשבות טובות, ושירים טובים אפילו יותר, באתר glz.co.il, ‏29-1-2024
↑  INBAR ענבר חצרוני (2024-02-18), חדשות כאן 11 - ענבר חצרוני | כוכב קטן, נבדק ב-2024-06-25
↑  50 המובילים — ישראל, באתר Spotify
↑  עכשיו 14 (2024-01-02), נשות הברזל: הסרט שמספר את גבורתן של נשות ואמהות המילואימניקים, נבדק ב-2024-06-25
↑  INBAR ענבר חצרוני (2024-01-04), נשות הברזל - הנשים שבעורף | סרט דוקומנטרי בבימויה של ענבר חצרוני, נבדק ב-2024-06-25
↑  ׳הגיע הזמן לחזור הביתה׳ מתוך התוכנית שש עם עודד בן עמי, באתר www.facebook.com, ‏14-8-2024
↑  INBAR ענבר חצרוני (2024-09-22), הגיע הזמן לחזור הביתה• ענבר חצרוני עם משפחות החטופים 🎗️🤍| Feat- The EOK Project |, נבדק ב-2024-10-16
| --- | --- |
בקרת זהויות :  NLI: 987007355549305171  VIAF: 55150380455213370873   WorldCat (עם VIAF): 55150380455213370873 
הזמרת ענבר חצרוני שרה בהפגנה שנערכה ביום ה-71 למלחמת חרבות ברזל, בדרישה להדחת הממשלה.
דיספוריה

דיספוֹריה (Dysphoria; מיוונית: δύσφορος, מורכב מ-δυσ, קשה ו-φέρειν, לשאת) היא מצב רוח של חוסר שביעות רצון או אי-נוחות עמוקה. בהקשר פסיכיאטרי, לדיספוריה עלולים להתלוות דיכאון, חרדה וסערה נפשית. למונח זה משמעות גם בתחושת אי-נוחות עם הגוף, במיוחד במקרים של דיספוריה מגדרית. תגובות שכיחות לדיספוריה הן מצוקה רגשית ואדישות.
בפסיכיאטריה

מצבים רבי-עוצמה של מצוקה ושל אי-נוחות מגבירים את הסיכוי להתאבדות, כמו גם תחושת אי-הנוחות של אדם עם עצמו. הקלה בדיספוריה היא אפוא בעדיפות גבוהה בטיפול הפסיכיאטרי. ניתן לטפל בגורמים הבסיסיים כגון דיכאון והפרעה דו-קוטבית, או בתסמינים הדיספוריים עצמם.
בפסיכיאטריה > דיספוריה מגדרית

דיספוריה מגדרית היא אי-נוחות, אומללות או מצוקה שחש אדם כתוצאה ממגדרו או ממינו הפיזיולוגי. בגרסה הנוכחית (DSM-5) של המדריך לאבחון וסטטיסטיקה של הפרעות נפשיות מוזכר מונח זה בעדיפות גבוהה יותר על המונח "הפרעת זהות מגדרית". ב-DSM-5 מוצג המונח "אי-הלימה מגדרית" (gender incongruence) כמזהה טוב יותר ופחות כיוצר סטיגמות.
ראו גם

הפרעות נפשיות
עצבות בהנקה
הערות שוליים

↑  Fraser, L; Karasic, D; Meyer, W; Wylie, K (2010). "Recommendations for Revision of the DSM Diagnosis of Gender Identity Disorder in Adults". International Journal of Transgenderism. 12 (2): 80–85. doi:10.1080/15532739.2010.509202.
| פסיכולוגיה |
| --- | --- | --- |
פסיכולוג • פסיכותרפיה • פילוסופיה של הפסיכולוגיה
| ענפי מחקר | פסיכוביולוגיה • קוגניטיבית • התפתחותית • חברתית • אישיותית • השוואתית • פסיכופתולוגיה • פסיכופיזיקה • פסיכובלשנות • פסיכולוגיה אבולוציונית • נוירופסיכולוגיה  • פסיכולוגיה תרבותית • פסיכולוגיה בין תרבותית • ראו גם: פסיכיאטריה |  |
| תחומי עיסוק | קלינית • חינוכית • ארגונית/תעסוקתית • שיקומית • רפואית • משפטית • צבאית • ספורט |  |
| אסכולות | סטרוקטורליזם • פונקציונליזם • פנומנולוגיה • פסיכואנליזה • אינדיבידואלית • הומניסטית • ביהביוריזם • אקזיסטנציאליזם • גשטלט • פסיכולוגיה חיובית • פסיכודינמיקה |  |
| מושגים כלליים | תודעה • תפיסה • לא-מודע • זיכרון • למידה • רווחה נפשית • הפרעה נפשית •  טראומה נפשית • מבחני אישיות • אינטליגנציה • מיינד • רגש |  |
הקטגוריה "פסיכולוגיה" במיזמים אחרים של קרן ויקימדיה: ויקימילון • ויקיספר • ויקיציטוט
| --- | --- |
בקרת זהויות :  NLI: 987012575330105171  GND: 4150951-1  LCCN: sh2021005512
הזכות להליך הוגן

הזכות להליך הוגן (באנגלית: Due process) היא זכות טבעית, המוענקת לכל אדם באשר הוא אדם, מרגע היוולדו ועד יום מותו. הזכות מוענקת לאדם ללא קשר למוצא, לאום, דת, מין או השקפה. זוהי אחת מזכויות האדם הבסיסיות, המכתיבה כי בכל מקרה בו רשות שלטונית עושה שימוש בכוחה כלפי הפרט, עליה לקיים הליך הוגן שבאמצעותו תתברר ההצדקה לנקיטת אמצעים כנגדו והגבלת זכויותיו. בין היתר, מטרתה של הזכות היא להבטיח שבמסגרת ההליך של העמדה לדין במהלך משפט, מרגע שאדם נחשד בביצוע עבירה ועד תום ההליך המשפטי, הפגיעה בזכויותיו תהיה מוצדקת ומידתית. הזכות להליך הוגן היא אחת מהעקרונות היסודיים שמנחים את הרשות השופטת בפעולתה.
ההיסטוריה של הזכות להליך הוגן

המקורות הראשונים לקיומה של זכות זו פותחו כבר במאה ה-13, בה כתבי הזכויות של המגנה כרטה קבעו כי יש לקבוע עונש הוגן על נאשם, להרשיע על בסיס עדויות ולהעניק משפט צדק. בארצות הברית הזכות להליך הוגן מצויה בתיקון החמישי לחוקת ארצות הברית, שקובע כי ”אף אדם... לא ישולל חיים, חירות או רכוש, ללא הליך נאות של משפט”. תיקון זה הוא למעשה הסכמה למגילת הזכויות המצויה במגנה כרטה והחלתה על הממשל הפדרלי ואזרחי ארצות הברית. בשנת 1957 זיכה בית המשפט העליון אדם בשם ג'ון ווטקינס מעבירה של ביזוי הקונגרס בהתבסס על התיקון החמישי לחוקה. בעניין זה, נמנעה ממנו הזכות להליך הוגן על פי התיקון החמישי, מאחר שלא היה מודע להשלכות סירובו להשיב על שאלות הקונגרס.
זכות זו אף מעוגנת בהכרזה לכל באי עולם בדבר זכויות אדם, מסמך היסוד של הקהילה הבינלאומית על זכויות האדם והאזרח. ההכרזה אומצה על ידי העצרת הכללית של האו"ם ביום 10 בדצמבר 1948. בין זכויות האדם היסודיות, קובעת ההצהרה כי כולם שווים בפני החוק וכולם זכאים להגנה שווה מפני אפליה. יתרה מכך, הזכות להליך הוגן קובעת כי כל אדם זכאי למשפט הוגן, פומבי ובלתי תלוי של בית דין. בנוסף, מעוגנים בהצהרה זו חזקת החפות מפשע עד אשר הוכחה אשמה ועקרון קיום ההליך לפי דין.
הזכות להליך הוגן במשפט הישראלי

במדינת ישראל, מאז ומתמיד נהנתה הזכות להליך הוגן ממעמד רם, ועם חקיקתם של חוקי היסוד בשנת 1992 הוכרה בידי בית המשפט העליון כזכות חוקתית הנגזרת, לשיטתם של אחדים, מן הזכות לכבוד, ולשיטתם של אחרים מן הזכות לחירות. על הזכות להליך הוגן כזכות חוקתית ניתן ללמוד ממשפטו של עמוס ברנס, בו הוחלט על קיום משפט חוזר בשל חשש לעיוות דין, מטרת ההליך ההוגן היא להוביל לגילוי האמת ללא עיוות דין, אם בדרך של הרשעת החף מפשע ואם בדרך של זיכוי האשם. יש לשאוף לכך שהכללים עצמם יתנו לבית המשפט סמכות ושיקול דעת לעשות צדק. לרשויות השלטון כוח רב, ולפעמים הן משתמשות בו תוך כדי פגיעה בזכויות הפרט.
ביטויים של ההליך ההוגן > עקרון החפות מפשע

במסגרת הזכות להליך הוגן, המשפט הפלילי מחויב בהקפדה על זכויותיהם של החשודים והנאשמים. החוק הפלילי מגן על הציבור כולו מפני פגיעה של יחידים, והמדינה עומדת נגד הפרט, המגן על חירותו. עקרון היסוד הוא שבני אדם נחשבים חפים מפשע כל עוד לא הוכיחה המדינה בבית המשפט את אשמתם מעל לכל ספק סביר, ויש לנהוג בהם בהתאם לכך.
ביטויים של ההליך ההוגן > הזדמנות סבירה להתגונן

הזדמנות סבירה להתגונן משמעותה שעל המשטרה לחקור ולבקש את גרסת החשוד על כל עובדה החשודה כעבירה שאחרת לא ניתן להרשיע בגינה ואף להגיש כתב אישום בגינה
פי החסד"פ סעיף 184: "בית המשפט רשאי להרשיע נאשם בעבירה שאשמתו בה נתגלתה מן העובדות שהוכחו בפניו, אף אם עובדות אלו לא נטענו בכתב האישום, ובלבד שנתנה לנאשם הזדמנות סבירה להתגונן…".
במשפט האזרחי הדבר מקביל ל״הרחבת חזית״
ביטויים של ההליך ההוגן > נייטרליות ופומביות הדיון

כל אדם זכאי שעניינו יידון בפני בית משפט מוסמך, בלתי תלוי וחסר פניות. שופט לא ידון בעניין שלגביו יש לו אינטרס אישי או נגיעה אישית, או אם קיים חשש מבוסס לשיפוט לא הוגן בשל העדפה או דעה קדומה. בישראל, לפי סעיף 3 לחוק-יסוד: השפיטה וסעיף 68(א) לחוק בתי המשפט, ברירת המחדל היא כי בית המשפט ינהל את הדיון באופן פומבי ויאפשר למי שחפץ בכך להיחשף לפרטיו ואף להיכנס אל אולם בית המשפט ולצפות בהליך. יודגש כי פומביות הדיון מוגבלת לעיתים על ידי שימוש בדלתיים סגורות, אם תוכן המשפט עוסק בענייני ביטחון המדינה, יחסי אישות, קטינים או חשש לפגיעה בקורבן העבירה או בנאשם עצמו. הגבלה זו מהווה בפני עצמה ביטוי לקיומו של ההליך ההוגן.
ביטויים של ההליך ההוגן > החשיבות הדמוקרטית בזכות להליך הוגן – שמירה על זכויות מיעוט

הזכות להליך משפטי מגנה על אנשים פרטיים מפני כוחו של השלטון. הגנה זו נדרשת במיוחד לחלש בחברה, בני מיעוטים, בעלי מוגבלויות ותושבי חוץ, ועל כן בישראל, נקבע סטנדרט גבוה בהגנה על זכות זו. כך לדוגמה, בישראל, פסל בית הדין הצבאי ראיות כנגד פלסטיני אשר נאשם בסדרת עבירות חמורות כנגד ביטחון המדינה, כיוון שראיות אלו הוצגו באיחור ומבלי לתת לנאשם הזדמנות להתגונן מפניהן במועד הראוי לכך. פסילת ראיות לטובת נאשם היא עמידה איתנה לטובת הזכות להליך הוגן, אף במקרה קיצוני זה.
ביטויים של ההליך ההוגן > הזכות לייצוג

הזכות לייצוג משפטי היא נגזרת של הזכות להליך הוגן, שהיא כלל בסיסי בחשיבה המשפטית והחברתית. כל אדם שהוא נאשם, עצור או חשוד, זכאי להיות מיוצג על ידי עורך דין בהליך פלילי המתנהל נגדו. בישראל, כדי להבטיח את קיום הזכות, נוסדה הסניגוריה הציבורית שמטרתה ליצור שוויון מסוים בין אזרחי המדינה מבחינת יכולתם לקבל ייצוג משפטי נאות, באופן כזה שמעמד כלכלי לא יהווה חסם משמעותי בדרך אל הצדק (זכות זו מעוגנת בסעיף 18 לחוק הסניגוריה הציבורית).
החוקר והפרופסור להיסטוריה סאטיש צ'נדרה טוען כי הזכות לסיוע משפטי היא הראשונה בהיררכיית הזכויות האוניברסליות, שכן היא שמעניקה את הממד התפעולי ליתר זכויות האדם המוכרות. נראה כי הזכות לשוויון היא קנה המידה לכלל הזכויות והגנה עליה מתחייבת, ללא הבדל הנוגע לדת, מין, גזע ושפה, כך שכאשר מדובר בחוסר יכולת להגן על הזכות לשוויון, הזכות לסיוע משפטי היא המספקת את הכלי או המכשיר להגנתה. השיח בזכויות האדם יהפוך חסר משמעות אם לא תסופק הזכות לסיוע משפטי לכל אדם, כדי לאפשר לו גישה לצדק במקרה של הפרת זכויותיו השונות.
כמו כן במסגרת יצוג על ידי עורך דין, זכותו של הנאשם לקבל משפט חוזר או בערעור כאשר ערכאת הערעור תקבל טענה של ״כשל ביצוג״ כאשר העורך דין עשה או לא עשה פעולה בהביא לעיוות דין.
במשפט הפלילי, טענת כשל בייצוג נטועה בזכות היסוד להליך הוגן ולייצוג הולם. הטענה תתקבל רק במקרים חריגים בהם הוכח כי נגרם עיוות דין של ממש, וקיים קשר סיבתי-תוצאתי בין הכשל לבין תוצאת ההליך.